รุ้จักร้านนี้จากเพื่อนๆพี่ชาววงในหลายต่อหลายท่าน เคยพยายามแวะไปก้อหลายครั้ง แต่หาร้านไม่เจอบ้างร้านปิดบ้าง คราวนี้ก่อนจะไปเลยต้องวางแผนอย่างดีไว้ล่วงหน้าเลยล่ะค่ะ 555

ต้องบอกก่อนว่าเครปร้านนี้ถึงบอกว่าเปิดเที่ยง แต่ถ้าจะเอาชัวร์แนะนำว่าไปช่วงบ่ายดีกว่านะคะ เพราะคุณเจ้าของร้านเธอค่อนข้างชิลล์ ใช้ชีวิตแนว slow life แบบสบายๆไม่เร่งรีบค่ะ ????

ที่ตั้งร้านจะอยู่ในสยามสแควร์ ตรงซ.ด้านหลังสีฟ้า ติดกับสถาบันกวดวิชาชื่อ.. เป็นร้านเล็กๆ 1 ห้อง ด้านในมีที่ให้นั่งทานได้ประมาณ 2-3 ที่ค่ะ

เครปร้านนี้มีไส้ให้เลือกเยอะดีนะคะ ราคาก้อถือว่ากลางๆไม่แพงจนเกินไป ขึ้นอยู่กับไส้ที่เลือก ใครมีไอเดียเด็ดๆอยากจะลองจับคู่อะไรมาผสมกัน ก้อบอกคุณเจ้าของร้านได้เลยค่ะ แต่ครั้งนี้ตั้งใจไว้แล้วว่าจะมาพิสูจน์ความกรอบของแป้ง เลยเลือกสั่งเป็นแป้งเปล่าๆ ราดซอสมะเขือเทศมาชิมค่ะ ซึ่งผลที่ออกมาค่อนข้างเป็นที่น่าพอใจนะคะ ตัวแป้งบางกรอบกำลังดี มีรสหวานหอมนิดๆ สามารถทานเล่นเปล่าๆเพลินๆได้ หรือทานพร้อมซอสมะเขือเทศก้ออร่อยไปอีกแบบนะคะ ???? แต่ถ้าใครชอบแป้งแบบนิ่ม ให้บอกล่วงหน้า ทางร้านก้อสามารถทำให้ได้เช่นกันค่ะ ????

